**КОРАЦИ У ИНТЕРВЕНЦИЈИ – ПРОЦЕДУРЕ И ПОСТУПЦИ У ЗАШТИТИ УЧЕНИКА ОД НАСИЉА (УНУТРАШЊА ЗАШТИТНА МРЕЖА)**

**Текст који следи је извод из Приручника за примену Посебног протокола и односи се на кораке у интервенцији који се планирају и реализују у школи. У оквиру прописаних корака постоји улога и одговорност свих запослених (КО, КАДА, НА КОЈИ НАЧИН ИНТЕРВЕНИШЕ) у различитим ситуацијама насиља.**

1. **Сазнање о насиљу** - добијањем информације да је насиље у току или непосредним опажањем. **Свака особа која има сазнање о насиљу обавезна је да реагује.**
2. **Прекидање, насиља, смиривање ситуације,** **обавештавање надлежних у школи**

Свака одрасла особа (дежурни наставник, одељењски старешина, предметни наставник, сваки запослени у школи) која опажа или има информацију да је насиље у току у обавези је да реагује тако што ће прекинути насиље или позвати помоћ (уколико процени да самостално не може да прекине насиље). Професор (ако се насиље дешава на часу), не излази из учионице, пошаље ученика да позове неког од надлежних у школи.

Са актерима инцидентне ситуације **разговара заспослени који је зауставио насиље, а ако је потребно тражи помоћ колега, стручне службе или Тима!**

Сугестије за разговор - пажљиво саслушајте учеснике и посматраче; пажњу усмерите на конкретан поступак и понашање; сагледајте ситуацију без тумачења и суђења; разговарајте смирено, проверите да ли сте исправно, разумели шта вам ученик-ци говоре; упознајте учеснике са наредним корацима, ко ће и када бити информисан и укључен у процену и праћење ситуације.

Након прекидања насиља и смиривања ситуације (смиривање ситуације подразумева обезбеђивање сигурности за ученика-ке, раздвајање, разговор са актерима), запослени је дужан да о томе обавести одељењског старешину. Ако одељењски старешина није у школи, обавештава неког од чланова Тима за заштиту ученика од насиља, помоћника директора, педагога или психолога

Особа која пријављује случај насиља попуњава образац Евиденције насилног понашања (образац може да се преузме у Педагошко-психолошкој служби или код помоћника директора). Образац се попуњава оног дана када се насиље десило.

1. **Консултације** се обављају у школи ради процене ризка непосредно по стицању информација о насиљу, прекидања насиља и смиривања ситуације. Консултације обавља одељењски старешина са особом која је пријавила насиље, са Тимом за заштиту ученика од насиља, психологом, педагогом, директором и школским полицајцем.

У зависности од сложености ситуације, консултације се могу обавити и са службама изван установе (спољашња заштитна мрежа). Ове консултације обавља директор и/или координатор Тима за заштиту ученика од насиља.

1. Наконоткривања насиља и обављених консултација **предузимају се**  следеће **акције** на нивоу школе (обавештавање родитеља о насиљу, договор о заштитним мерама према ученицима, предузимање законских мера и организовање посебних програма оснаживања ученика за конструктивно поступање у ситуацијама насиља).

По потреби укључују се надлежне службе (Здравствена служба; Министарство унутрашњих послова у случајевима када је ученику потребна физичка заштита или када постоји сумња да је учињено кривично дело или прекршај, Центар за социјални рад).

**ОДЕЉЕЊСКИ СТАРЕШИНА** ће у зависности од нивоа насиља поступити на следећи начин:

**На првом нивоу**активности предузима самостално одељењски старешина у сарадњи са родитељем, у смислу појачаног васпитног рада са одељењском заједницом, групом ученика и индивидуално.

\*Ако се насилно понашање понавља, ако васпитни рад није био делотворан, ако су последице теже, ако је у питању насиље и злостављање од стране групе према појединцу или ако исти ученик трпи поновљено насиље и злостављање за ситуације првог нивоа, школа интервенише активностима предвиђеним за други, односно трећи ниво.

**На другом нивоу**активности предузима одељењски старешина у сарадњи са педагогом, психологом, Тимом за заштиту и директором, уз обавезно учешће родитеља, у смислу појачаног васпитног рада.

\*Уколико појачани васпитни рад није делотворан, директор покреће васпитно-дисциплински поступак и изриче меру, у складу са Законом.

**На трећем нивоу***,* активности предузима директор са Тимом за заштиту, уз обавезно ангажовање родитеља и надлежних органа, организација и служби (Центар за социјални рад, Здравствена служба, Полиција и друге организације и службе).

Одељењски старешина је у обавези да води евиденцију о појавама насиља:

1. Евидентира сваки облик, врсту и ниво насиља (кратак опис насилне ситуације – када, како и због чега се десила насилна ситуација; ко су учесници, да ли се дешава први пут)
2. Води евиденцију о појачаном васпитном раду са одељењском заједницом, групом ученика и индивидуално (када и са ким су вођени разговори, на који начин су укључени родитељи, како је конфликт решен)
3. Води евиденцију о мерама заштите у случајевима насиља II и III нивоа (које мере су предложене, за кога, рок за реализацију, ефекти реализованох мера).
4. На крају сваког месеца попуњава образац „Евиденција о случајевима I нивоа насиља“ и предаје у Педагошко-психолошку службу најкасније до 5-ог у наредном месецу.

септембар, 2017. Тим за заштиту ученика од насиља